
AVIZ

asupra propunerii legislative   privind modificarea şi completarea Legii nr.128/1997 privind statutul personalului didactic  
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea şi completarea Legii nr.128/1997 privind statutul personalului didactic, trimisă cu adresa nr. P.L.x-135 din 22 aprilie 2008, înregistrată  sub nr. 31/373 din 23 aprilie 2008.
Camera Deputaţilor este prima Cameră sesizată în cazul acestei iniţiative legislative conform prevederilor art. 75 alin. (1) şi (3) din Constituţia României, republicată, şi ale art. 92 alin.(8) pct. 2 din Regulamentul Camerei Deputaţilor, republicat.                                                                                                               
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 5.05. 2008.


Membrii comisiei au examinat propunerea legislativă supusă avizării, expunerea de motive, avizul negativ al Consiliului Legislativ nr. 420/8.04.2007, precum  şi punctul de vedere al Guvernului, transmis cu adresa nr. 878/D.P.S.G./ 10.04.2008.  

În urma dezbaterilor, cu majoritate de voturi, s-a hotărât avizarea negativă a propunerii legislative, întrucât prevederile avute în vedere sunt de natură a genera o discriminare pentru gradele didactice, chiar în norma care prevede  că este interzisă orice discriminare privind alegerea în structurile şi în funcţiile de conducere colective şi de execuţie ale cadrelor didactice.
În raport de obiectul şi conţinutul său, propunerea legislativă face parte din categoria legilor organice.

